title: 2012/106/EU: A Tanács határozata ( 2011. december 14. ) a gépjárműrészeknek és -alkatrészeknek az Európai Unió és az Orosz Föderáció közötti kereskedelméről szóló, az Európai Unió és az Orosz Föderáció kormánya között létrejött megállapodásnak az Unió nevében történő aláírásáról és átmeneti alkalmazásáról

text:
                  29.2.2012

                  HU

                  Az Európai Unió Hivatalos Lapja

                  L 57/14

         A TANÁCS HATÁROZATA
         (2011. december 14.)
         a gépjárműrészeknek és -alkatrészeknek az Európai Unió és az Orosz Föderáció közötti kereskedelméről szóló, az Európai Unió és az Orosz Föderáció kormánya között létrejött megállapodásnak az Unió nevében történő aláírásáról és átmeneti alkalmazásáról
         (2012/106/EU)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben a 218. cikk (5) bekezdésére,
         tekintettel az Európai Bizottság javaslatára,
         mivel:

                     (1)

                     Figyelembe véve az Orosz Föderációból a Európai Unióba irányuló gépjárműrészek és –alkatrészek kivitelének gazdasági jelentőségét, továbbá hogy az Orosz Föderációnak a Kereskedelmi Világszervezethez (WTO) való csatlakozása eredményeként, és mint az a munkacsoportnak a csatlakozásról szóló jelentéséből is tükröződik, a 2010. december 24-én módosított, az Orosz Föderáció által alkalmazott autóipari beruházási program bizonyos feltételek mellett 2018. július 1-jéig továbbra is alkalmazható.

                     (2)

                     Az Orosz Föderáció autóipari beruházási programja a gépjárműrészek és -alkatrészek az Unióból történő gyártáskihelyezésének veszélyét eredményezheti amiatt, hogy a program szerint a befektetőknek helyi tartalmi és gyártáslokalizációs előírásoknak kell megfelelniük.

                     (3)

                     Az Orosz Föderációnak a WTO-hoz való csatlakozásáról szóló tárgyalások során a Bizottság az Unió nevében tárgyalásokat folytatott egy, a gépjárműrészeknek és -alkatrészeknek az Európai Unió és az Orosz Föderáció közötti kereskedelméről szóló olyan megállapodásról (a továbbiakban: a megállapodás), amely kompenzációs mechanizmust hoz létre annak érdekében, hogy az Unióból az Orosz Föderációba irányuló gépjárműrészek és -alkatrészek behozatala ne csökkenjen a autóipari beruházási program alkalmazása következtében.

                     (4)

                     A megállapodást alá kell írni. A megállapodást a megkötéséhez szükséges eljárások befejezéséig ideiglenesen alkalmazni kell,

               ELFOGADTA EZT A HATÁROZATOT:

            1. cikk
            A gépjárműrészeknek és -alkatrészeknek az Európai Unió és az Orosz Föderáció közötti kereskedelméről szóló, az Európai Unió és az Orosz Föderáció kormánya között létrejött megállapodás aláírására - feltételezve a megállapodás megkötését - a Tanács az Unió nevében felhatalmazást ad.
            A megállapodás szövegét csatolták e határozathoz.

            2. cikk
            A Tanács elnöke felhatalmazást kap arra, hogy kijelölje a megállapodásnak az Unió nevében történő aláírására jogosult személy(ek)et.

            3. cikk
            A megállapodás 13. cikke (3) bekezdésének megfelelően a megállapodást a megállapodás megkötéséhez szükséges eljárások lezárásáig az Orosz Föderációnak a WTO-hoz való csatlakozása időpontjától kezdődően ideiglenesen alkalmazni kell (1).

            4. cikk
            E határozat az elfogadása napján lép hatályba.

            Kelt Genfben, 2011. december 14-én.

                  a Tanács részéről

                  az elnök

               M. NOGAJ

            (1)  A Tanács Főtitkársága gondoskodik a megállapodás ideiglenes alkalmazása kezdőidőpontjának az Európai Unió Hivatalos Lapjában való kihirdetéséről.


title: A Tanács (EU) 2015/1522 határozata (2015. szeptember 14.) a Moldovai Köztársaságnak a Felülvizsgált Kormányzati Beszerzési Megállapodáshoz való csatlakozása tekintetében a Kormányzati Beszerzési Bizottságban az Európai Unió nevében képviselendő álláspont meghatározásáról

text:
               15.9.2015

               HU

               Az Európai Unió Hivatalos Lapja

               L 239/144

         A TANÁCS (EU) 2015/1522 HATÁROZATA
   (2015. szeptember 14.)
   a Moldovai Köztársaságnak a Felülvizsgált Kormányzati Beszerzési Megállapodáshoz való csatlakozása tekintetében a Kormányzati Beszerzési Bizottságban az Európai Unió nevében képviselendő álláspont meghatározásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben a 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               2002. január 7-én a Moldovai Köztársaság kérelmezte a Felülvizsgált Kormányzati Beszerzési Megállapodáshoz (a továbbiakban: a Felülvizsgált GPA) való csatlakozását.

               (2)

               A Moldovai Köztársaság az alkalmazási körrel kapcsolatos kötelezettségvállalásait a Felülvizsgált GPA felei részére 2015. május 27-én benyújtott végleges ajánlatában határozta meg.

               (3)

               A Moldovai Köztársaság végleges ajánlata szerint a központi kormányzati szervek és a központi kormányzati szint alatti szervek, továbbá a közüzemi szolgáltatások, áruk, építési szolgáltatások területén és egyéb szolgáltatási ágazatban működő szervek széles skálája beletartozik az alkalmazási körbe. Ennélfogva kielégítő és elfogadható. Az e határozat mellékletében szereplő, a Moldovai Köztársaságra vonatkozó csatlakozási feltételek meg fognak jelenni a Kormányzati Beszerzési Bizottság által a Moldovai Köztársaság csatlakozásáról hozott határozatban.

               (4)

               A Moldovai Köztársaságnak a Felülvizsgált GPA-hoz való csatlakozása várhatóan kedvezően fog hozzájárulni a közbeszerzési piacok további nemzetközi nyitásához.

               (5)

               A Felülvizsgált GPA XXII. cikkének (2) bekezdése értelmében a WTO bármely tagja csatlakozhat a Felülvizsgált GPA-hoz az adott tag és a Felek között megállapítandó feltételek szerint, amely feltételeket a Kormányzati Beszerzési Bizottság határozatába kell foglalni.

               (6)

               Ezért meg kell határozni a Moldovai Köztársaság csatlakozása tekintetében a Kormányzati Beszerzési Bizottságban az Európai Unió nevében képviselendő álláspontot,

         ELFOGADTA EZT A HATÁROZATOT:
   1. cikk
   Az Unió nevében a Kormányzati Beszerzési Bizottságban képviselendő álláspont a Moldovai Köztársaságnak a Felülvizsgált Kormányzati Beszerzési Megállapodáshoz való csatlakozásának a jóváhagyása az e határozat mellékletében meghatározott konkrét csatlakozási feltételek mellett.
   2. cikk
   Ez a határozat az elfogadásának napján lép hatályba.

      Kelt Brüsszelben, 2015. szeptember 14-én.

            a Tanács részéről

            az elnök

         J. ASSELBORN

      MELLÉKLET

         AZ EU FELTÉTELEI A MOLDOVAI KÖZTÁRSASÁGNAK A FELÜLVIZSGÁLT GPA-HOZ VALÓ CSATLAKOZÁSÁHOZ
          (1)

      A Moldovai Köztársaságnak a Felülvizsgált GPA-hoz való csatlakozását követően az Európai Unióra vonatkozó I. függelék 1. melléklete 2. szakaszának („Az Európai Unió tagállamainak központi kormányzati ajánlatkérő szervei”) 2. pontja a következőképpen módosul:

                     „2.

                     Izrael, Montenegró és a Moldovai Köztársaság áruit, szolgáltatásait, szállítóit és szolgáltatóit illetően a következő központi kormányzati ajánlatkérő szervek beszerzései.”.

         (1)  A WTO titkársága a Felülvizsgált GPA feleivel egyetértésben megváltoztatta a Felülvizsgált GPA felei alkalmazási körrel kapcsolatos listáinak számozását. Az e mellékletben használt számozás megfelel a Felülvizsgált GPA felei alkalmazási körrel kapcsolatos listái legújabb hiteles másolatának számozásával, amely hiteles másolatot a WTO hivatalos értesítés útján küldte meg a Felülvizsgált GPA feleinek és az az alábbi oldalon is elérhető: http://www.wto.org/english/tratop_e/gproc_e/gp_app_agree_e.htm#revisedGPA. A Felülvizsgált GPA felei alkalmazási körrel kapcsolatos listáinak (HL L 68., 2014.3.7., 2. o.), számozása elavult.


title: 2005/594/EK: A Tanács határozata (2005. július 29.) az Európai Gyógyszerügynökség (EMEA) négy igazgatótanácsi tagjának kinevezéséről

text:
               4.8.2005

               HU

               Az Európai Unió Hivatalos Lapja

               L 203/22

      A TANÁCS HATÁROZATA

   (2005. július 29.)
   az Európai Gyógyszerügynökség (EMEA) négy igazgatótanácsi tagjának kinevezéséről
   (2005/594/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel az emberi, illetve állatgyógyászati felhasználásra szánt gyógyszerek engedélyezésére és felügyeletére vonatkozó közösségi eljárások meghatározásáról és az Európai Gyógyszerügynökség létrehozásáról szóló, 2004. március 31-i 726/2004/EK európai parlamenti és tanácsi rendeletre (1) és különösen annak 65. cikke (1) bekezdésére és 65. cikkének (4) bekezdésére,
   tekintettel a jelölteknek a Bizottság által 2005. február 25-én összeállított listájára,
   tekintettel az Európai Parlament véleményére,
   A KÖVETKEZŐKÉPPEN HATÁROZOTT:
   1. cikk
   A Tanács Mary Geraldine BAKER-t (született: London, Egyesült Királyság, 1936.10.27.),
   Jean GEORGES-ot (született: Esch-sur-Alzette, Luxemburg, 1966.7.11.),
   Lisette TIDDENS-ENGWIRDA-t (született: Amsterdam, Hollandia, 1950.6.25.) és
   Fritz Rupert UNGEMACH-ot (született: München, Németország, 1947.2.6.)
   hároméves időtartamra kinevezi az Európai Gyógyszerügynökség (EMEA) igazgatótanácsi tagjának.
   2. cikk
   Az 1. cikkben említett hároméves időtartam kezdeti időpontját az Európai Gyógyszerügynökség igazgatótanácsa határozza meg.

      Kelt Brüsszelben, 2005. július 29-én.

            a Tanács részéről

            az elnök

         J. STRAW

      (1)  HL L 136., 2004.4.30., 1. o.


title: 2008/310/EK: A Tanács határozata ( 2008. április 7. ) a Régiók Bizottsága hét brit tagjának és hét brit póttagjának kinevezéséről

text:
               17.4.2008

               HU

               Az Európai Unió Hivatalos Lapja

               L 107/30

      A TANÁCS HATÁROZATA

   (2008. április 7.)
   a Régiók Bizottsága hét brit tagjának és hét brit póttagjának kinevezéséről
   (2008/310/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel az Egyesült Királyság kormányának javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Joan ASHTON, Ken BODFISH, Olive BROWN, Ruth COLEMAN, Rosemary BUTLER, Jack McCONNELL és Irene OLDFATHER hivatali idejének lejártát követően a Régiók Bizottsága hét tagjának helye megüresedett. Michael ANGELL, Chris FOOTE-WOOD, Gaby KAGAN, Janet DAVIES és George LYON hivatali idejének lejártát követően a Régiók Bizottsága öt póttagjának helye megüresedett. Richard LOCHHEAD lemondását követően egy póttag helye megüresedett. Iain MALCOLM taggá való kinevezését követően egy póttag helye megüresedett,

         A KÖVETKEZŐKÉPPEN HATÁROZOTT:
   1. cikk
   A hivatali idő fennmaradó részére, azaz 2010. január 25-ig a következő személyek kinevezésére kerül sor a Régiók Bizottságában:

               a)

               tagként:

                           —

                           Linda GILLHAM, Member of Runnymede Borough Council,

                           —

                           Dave WILCOX, Member of Derbyshire County Council,

                           —

                           Iain MALCOLM, Member of South Tyneside Council (megbízás változása),

                           —

                           Doris ANSARI, Member of Cornwall County Council,

                           —

                           Christine CHAPMAN, Member of the National Assembly of Wales,

                           —

                           Keith BROWN, Member of the Scottish Parliament,

                           —

                           Irene OLDFATHER, Member of the Scottish Parliament;

                     valamint

               b)

               póttagként:

                           —

                           Kathy POLLARD, Member of Suffolk County Council,

                           —

                           Doreen HUDDART, Member of Newcastle-upon-Tyne City Council,

                           —

                           Feryat DEMIRCI, Member of London Borough of Hackney,

                           —

                           Cindy HUGHES, Member of Darlington Borough Council,

                           —

                           Nerys EVANS, Member of the National Assembly of Wales,

                           —

                           Allison McINNES, Member of the Scottish Parliament,

                           —

                           Ted BROCKLEBANK, Member of the Scottish Parliament.

         2. cikk
   Ez a határozat az elfogadásának napján lép hatályba.

      Kelt Luxembourgban, 2008. április 7-én.

            a Tanács részéről

            az elnök

         R. ŽERJAV

      (1)  HL L 56., 2006.2.25., 75. o.


title: 2006/301/EK: A Bizottság határozata ( 2006. április 25. ) a Guatemalából és Pakisztánból származó etil-alkohol importjára alkalmazandó dömpingellenes eljárás megszüntetéséről

text:
               26.4.2006

               HU

               Az Európai Unió Hivatalos Lapja

               L 112/13

      A BIZOTTSÁG HATÁROZATA

   (2006. április 25.)
   a Guatemalából és Pakisztánból származó etil-alkohol importjára alkalmazandó dömpingellenes eljárás megszüntetéséről
   (2006/301/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (1) (a továbbiakban: az alaprendelet) és különösen annak 9. cikkére,
   a tanácsadó bizottsággal folytatott konzultációt követően,
   mivel:
   A.   AZ ELJÁRÁS

               (1)

               2005. május 26-án a Bizottság az Európai Unió Hivatalos Lapjában
                   (2) közzétett értesítésében bejelentette a Guatemalából és Pakisztánból származó, denaturált vagy nem denaturált, legalább 80 vagy magasabb térfogatszázalék alkoholtartalmú, rendszerint a 2207 10 00 és az ex 2207 20 00 KN-kód alatt bejelentett etil-alkohol Közösségbe irányuló importjára alkalmazandó dömpingellenes eljárás megindítását.

               (2)

               A dömpingellenes eljárást az alaprendelet 5. cikkének megfelelően indították el az Európai Unió iparietil-alkohol-termelők bizottsága (a továbbiakban: a panaszos) által 2005. április 11-én azon termelők nevében, akik termelési aránya az etil-alkohol összesített közösségi termelésének nagy részét, jelen esetben több mint 30 %-át teszi ki.

               (3)

               A panasz meggyőző bizonyítékot tartalmazott az említett termék dömpingjének és az ebből eredő súlyos kárnak a fennállásáról, amit elegendőnek tekintettek egy dömpingellenes eljárás megindításának alátámasztásához.

               (4)

               A Bizottság hivatalosan tájékoztatta Guatemala és Pakisztán exportáló gyártóit, az importőröket/kereskedőket, az ismert érintett beszállítókat és felhasználókat, az érintett exportáló országok képviselőit, a panaszost, valamint az összes ismert közösségi gyártót az eljárás megindításáról. Az érdekelt felek lehetőséget kaptak arra, hogy álláspontjukat írásban ismertessék és szóbeli meghallgatást kérjenek az eljárás megindításról szóló értesítésben meghatározott határidőn belül, valamint az összes érintett félnek kérdőíveket küldtek.

         B.   A PANASZ VISSZAVONÁSA ÉS AZ ELJÁRÁS MEGSZÜNTETÉSE

               (5)

               A panaszos a Bizottsághoz intézett 2006. január 31-i keltezésű levelében hivatalosan visszavonta panaszát. A panaszos tájékoztatása szerint a visszavonást az Általános Preferenciális Rendszerben a Pakisztánból származó etil-alkoholra vonatkozó, nemrég bekövetkezett jelentős változás idézte elő. A panaszos tájékoztatása szerint bár ez nem szüntette meg a dömpingelési gyakorlatot, hozzájárult a Pakisztánból a Közösségbe történő hatalmas és ártalmas importmennyiségek jelentős megfékezéséhez. Mivel a panaszban a kárra vonatkozó adatokat a Guatemalából és Pakisztánból történő import együttes kihatása alapján állapították meg, a panaszos úgy vélte, hogy a panasz visszavonása a jelenleg helyzetben mindkét ország tekintetében ésszerű intézkedés volt.

               (6)

               Az alaprendelet 9. cikke (1) bekezdésének megfelelően a panasz visszavonása esetén az eljárás megszüntethető, kivéve, ha ez a megszüntetés sértené a Közösség érdekeit.

               (7)

               A Bizottság úgy ítélte meg, hogy a jelenlegi eljárás megszüntethető, mivel a vizsgálat során nem merült fel semmilyen megállapítás, amely azt mutatná, hogy az eljárás megszüntetése sértené a Közösség érdekeit. Az érdekelt feleket ennek megfelelően tájékoztatták, továbbá lehetőséget kaptak észrevételeik megtételére. A Bizottsághoz azonban nem érkezett semmilyen olyan észrevétel, amely az említett határozatot megváltoztatná.

               (8)

               A Bizottság ezért arra a következtetésre jutott, hogy a Guatemalából és Pakisztánból származó, a Közösségbe importált etil-alkoholra vonatkozó dömpingellenes eljárást meg kell szüntetni dömpingellenes intézkedések alkalmazása nélkül,

         ELFOGADTA EZT A HATÁROZATOT:
   Egyetlen cikk
   A Guatemalából és Pakisztánból származó, denaturált vagy nem denaturált, legalább 80 vagy magasabb térfogatszázalék alkoholtartalmú, rendszerint a 2207 10 00 és az ex 2207 20 00 KN-kód alatt bejelentett etil-alkohol Közösségbe irányuló importjára alkalmazott dömpingellenes eljárás ezennel megszűnik.

      Kelt Brüsszelben, 2006. április 25-én.

            a Bizottság részéről

         Peter MANDELSON

            a Bizottság tagja

      (1)  HL L 56., 1996.3.6., 1. o. A legutóbb a 2117/2005/EK rendelettel (HL L 340., 2005.12.23., 17. o.) módosított rendelet.

      (2)  HL C 129., 2005.5.26., 22. o.


title: 2014/570/EU: Az Európai Parlament határozata ( 2014. április 3. ) az Európai Repülésbiztonsági Ügynökség 2012-es pénzügyi évre vonatkozó elszámolása lezárásáról

text:
               5.9.2014

               HU

               Az Európai Unió Hivatalos Lapja

               L 266/186

         AZ EURÓPAI PARLAMENT HATÁROZATA
   (2014. április 3.)
   az Európai Repülésbiztonsági Ügynökség 2012-es pénzügyi évre vonatkozó elszámolása lezárásáról
   (2014/570/EU)
   AZ EURÓPAI PARLAMENT,

               —

               tekintettel az Európai Repülésbiztonsági Ügynökség 2012-es pénzügyi évre szóló végleges éves beszámolójára,

               —

               tekintettel a Számvevőszéknek az Európai Repülésbiztonsági Ügynökség 2012-es pénzügyi évre vonatkozó éves beszámolójáról szóló jelentésére (1), az ügynökség válaszaival együtt,

               —

               tekintettel a Tanács 2014. február 18-i ajánlására (05849/2014 – C7-0054/2014),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Repülésbiztonsági Ügynökség létrehozásáról szóló 216/2008/EK európai parlamenti és tanácsi rendeletre (4) és különösen annak 60. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A7-0221/2014),

               1.

               jóváhagyja az Európai Repülésbiztonsági Ügynökség 2012-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Repülésbiztonsági Ügynökség igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 365., 2013.12.13., 66. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 79., 2008.3.19., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: A Tanács határozata (1998. október 13.) az Európai Közösség és az Amerikai Egyesült Államok kormánya közötti tudományos és technológiai együttműködésről szóló megállapodás megkötéséről

text:
Fontos jogi nyilatkozat

|

31998D0591

Hivatalos Lap L 284 , 22/10/1998 o. 0035 - 0036

		A Tanács határozata(1998. október 13.)az Európai Közösség és az Amerikai Egyesült Államok kormánya közötti tudományos és technológiai együttműködésről szóló megállapodás megkötéséről(98/591/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 130m. cikkére, összefüggésben 228. cikke (2) bekezdésének első mondatával és 228. cikke (3) bekezdésének első albekezdésével,tekintettel a Bizottság javaslatára [1],tekintettel az Európai Parlament véleményére [2],mivel az Európai Közösség és az Amerikai Egyesült Államok egyedi kutatási és technológia-fejlesztési programokat végez a közös érdeklődésre számot tartó területeken;mivel az eddigi tapasztalatok alapján mindkét fél kifejezte igényét a tudományos és technológiai együttműködés folytatása érdekében egy alaposabb és átfogóbb keret létrehozása iránt;mivel a tudományos és technológiai együttműködésről szóló megállapodás az Európai Közösség és az Amerikai Egyesült Államok közötti globális együttműködés részét képezi, amint az különösen az 1995 decemberében mindkét fél által elfogadott Új Transzatlanti Cselekvési Programban tükröződik;mivel 1996. június 25-i határozatával a Tanács felhatalmazta a Bizottságot, hogy tárgyalásokat folytasson egy tudományos és technológiai együttműködésről szóló, az Európai Közösség és az Amerikai Egyesült Államok Kormánya közötti megállapodásról;mivel 1997. december 1-jei határozatával a Tanács úgy határozott, hogy a tudományos és technológiai együttműködésről szóló megállapodást az Európai Közösség nevében aláírják;mivel az említett megállapodás aláírása 1997. december 5-én megtörtént;mivel az Európai Közösség és az Amerikai Egyesült Államok kormánya közötti tudományos és technológiai együttműködésről szóló megállapodást jóvá kell hagyni,A KÖVETKEZŐKÉPPEN HATÁROZOTT:1. cikkAz Európai Közösség és az Amerikai Egyesült Államok Kormánya közötti tudományos és technológiai együttműködésről szóló megállapodást a Közösség nevében a Tanács jóváhagyja.A megállapodás szövegét csatolták e határozathoz.2. cikkA megállapodás 12. cikkének megfelelően, a Tanács elnöke küldi meg az értesítést arról, hogy a megállapodás hatálybalépéséhez szükséges eljárásokat a Közösség részéről teljesítették.Kelt Luxembourgban, 1998. október 13-án.a Tanács részérőlaz elnökC. Einem[1] HL C 162., 1998.5.28., 10. o.[2] 1998. október 7-i vélemény (a Hivatalos Lapban még nem tették közzé).--------------------------------------------------


title: 2013/389/EU: A Tanács határozata ( 2013. július 15. ) az Európai Gazdasági és Szociális Bizottság két finn tagjának kinevezéséről

text:
               19.7.2013

               HU

               Az Európai Unió Hivatalos Lapja

               L 196/21

         A TANÁCS HATÁROZATA
   (2013. július 15.)
   az Európai Gazdasági és Szociális Bizottság két finn tagjának kinevezéséről
   (2013/389/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 302. cikkére,
   tekintettel a finn kormány által benyújtott jelölésre,
   tekintettel az Európai Bizottság véleményére,
   mivel:

               (1)

               A Tanács 2010. szeptember 13-án elfogadta az Európai Gazdasági és Szociális Bizottság tagjainak a 2010. szeptember 21-től2015. szeptember 20-ig terjedő időtartamra történő kinevezéséről szóló 2010/570/EU, Euratom határozatot (1).

               (2)

               Leila KURKI és Marja-Liisa PELTOLA hivatali idejének lejártát követően az Európai Gazdasági és Szociális Bizottság két tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács Timo VUORI-t, Chief Executive, ICC Finland és Marianne MUONA-t, Director of FinUnions, a hivatali idő hátralévő részére, azaz 2015. szeptember 20-ig, az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2013. július 15-én.

            a Tanács részéről

            az elnök

         V. JUKNA

      (1)  HL L 251., 2010.9.25., 8. o.


title: Az Európai Parlament Elnökségének határozata ( 2014. június 16. ) amely módosítja az európai parlamenti képviselők statútumának alkalmazási szabályait

text:
               28.6.2014

               HU

               Az Európai Unió Hivatalos Lapja

               C 200/56

         AZ EURÓPAI PARLAMENT ELNÖKSÉGÉNEK HATÁROZATA
   (2014. június 16.)
   amely módosítja az európai parlamenti képviselők statútumának alkalmazási szabályait
   (2014/C 200/02)
   AZ EURÓPAI PARLAMENT ELNÖKSÉGE,
   tekintettel az Európai Unió működéséről szóló szerződésre és különösen annak 223. cikke (2) bekezdésére,
   tekintettel az európai parlamenti képviselők statútumára (1),
   tekintettel az Európai Parlament eljárási szabályzatának 8. és 23. cikkére,
   mivel:

               (1)

               Az európai parlamenti képviselők statútuma alkalmazási szabályai (2) (alkalmazási szabályok) 69. cikke (2) bekezdésének megfelelően a parlamenti asszisztensekre vonatkozó havi költségtérítés legmagasabb összegét indexálni kell az Európai Unió tisztviselői és egyéb alkalmazottai díjazásának kiigazításával összhangban;

               (2)

               A 423/2014/EU európai parlamenti és tanácsi rendelet (3), amely 2014. május 1-jén lépett hatályba, megállapítja, hogy az Európai Unió tisztviselői és egyéb alkalmazottai díjazása és nyugdíjai kiigazításának mértéke 2011 és 2012 tekintetében 0 %, illetve 0,8 %. Ezenkívül az Európai Unió tisztviselői személyzeti szabályzata és az Unió egyéb alkalmazottaira vonatkozó alkalmazási feltételek reformjára vonatkozó politikai megállapodás részeként a díjazás és a nyugdíjak befagyasztásáról határoztak 2013-ra és 2014-re vonatkozóan,

         ELFOGADTA EZT A HATÁROZATOT:
   1. cikk
   Az alkalmazási szabályok 33. cikke (4) bekezdésének helyébe a következő szöveg lép:

               „(4)

               A 34. cikk szerinti munkatársakra vonatkozó havi költségtérítés legmagasabb összege 2012. július 1-jei hatállyal 21 379 EUR.”.

         2. cikk
   (1)   Ez a határozat az Európai Unió Hivatalos Lapjában való kihirdetését követő napon lép hatályba.
   (2)   Ezt a határozatot 2012. július 1-jétől kell alkalmazni.

      (1)  Az Európai Parlament 2005. szeptember 28-i 2005/684/EK, Euratom határozata az európai parlamenti képviselők statútumának elfogadásáról (HL L 262., 2005.10.7., 1. o.).

      (2)  Az Európai Parlament Elnöksége 2008. május 19-i és július 9-i határozatai az európai parlamenti képviselők statútumának alkalmazási szabályairól (HL C 159., 2009.7.13., 1. o.).

      (3)  Az Európai Parlament és a Tanács 2014. április 16-i 423/2014/EU rendelete az Európai Unió tisztviselői és egyéb alkalmazottai díjazásának és nyugdíjának, valamint az azokra alkalmazott korrekciós együtthatóknak 2012. július 1-jétől kezdődő hatállyal történő kiigazításáról (HL L 129., 2014.4.30., 12. o.).